Развлечение | Видео: Джим Джармуш и неговите вампирски Адам и Ева в Only Lovers Left Alive - Dnevnik.bg
Видео: Джим Джармуш и неговите вампирски Адам и Ева в Only Lovers Left Alive
09:20, 04 ное 13 , 5010
Тилда Суинтън като вампира Ева в новия филм на Джим Джармуш
Only Lovers Left Alive, нестандартната вампирска драма на Джим Джармуш, вече има първи трейлър, който потапя зрители по-надълбоко в живота на кръвопиещите герои на Тилда Суинтън, Том Хидълстън, Миа Васиковска и Джон Хърт, отбелязаха киномедиите. Филмът се очаква през април 2014 г.
В центъра на сюжета е рок музикантът и отшелник Адам (в ролята Том Хидълстън), който е потънал в депресия и дори обмисля самоубийство. Неговата свободомислеща и артистична съпруга Ева (Тилда Суинтън) пък е доста по-модерна и оптимистично настроена към живота и всячески се опитва да го доближи към настоящето, към което той упорито не иска да се адаптира. Опитите им да бъдат адекватни на XXI век ще бъдат разсеяни от внезапната поява на сестрата на Ева – Ава (Васиковска), която се събужда след 87-годишен сън.
По-рано през 2013 г. Only Lovers Left Alive направи успешни представяния в Ню Йорк, Торонто и Кан, където беше сред номинираните за "Златна палма". "(Във Франция) пресата бързо напомни за неизменния принцип на режисьора да снима в "творческа и финансова свобода", далеч от "политиката на холивудските гиганти", писа тогава за "Дневник" Павлина К. Желева. За 60-годишния Джармуш това е първа лента от излезлия преди 4 години минималистичен трилър The Limits of Control.
Това също така е вторият филм през тази година, в който Тилда Суинтън и Джон Хърт играят заедно. Те са в главните роли на корейската постапокалиптична фантастика Snowpiercer, която излезе по кината в Азия и Европа през октомври.
Новият филм на Джим Джармъш разказва за емоционалния живот на вампирите
Богиня и вампири съблазниха Кан
Дейвид Боуи е в странен романс с Тилда Суинтън в абстрактното видео към The Stars (Are Out Tonight)
Рейтинг: 374 09:24, 04 ное 13 Весело
Не обичам "страшни" филми. Създават ми дупки в аурата!
Рейтинг: 3350 09:25, 04 ное 13 Неутрално
Вампирските филми са голяма простотия навярно са част от стратегията на интелектуалния сакатлък и затъпяващото "изкуство" с което се залива света!
Рейтинг: 636 09:52, 04 ное 13 Неутрално
аман от психопатски филми, хеле па вампирски,всяка втора американска боза е на тая тема. Издигнаха в култ една съвсем рядка болест -порфирията.
Рейтинг: 374 10:04, 04 ное 13 Неутрално
Джим Джармуш прави хубави филми. Аз също не гледам вампирски филми, защото са тъпи, но ако филмът е хубав, ще се гледа дори да е вампирски.